ᱠᱳᱴᱞᱟ ᱵᱤᱡᱚᱭᱟ ᱵᱷᱟᱥᱠᱚᱨᱟ ᱨᱮᱰᱰᱤ

ᱠᱳᱴᱞᱟ ᱵᱤᱡᱚᱭᱟ ᱵᱷᱟᱥᱠᱚᱨ ᱨᱮᱰᱰᱤ (᱑᱖ ᱚᱜᱚᱥᱴ ᱑᱙᱒᱐ - ᱒᱗ ᱥᱮᱯᱴᱮᱢᱵᱚᱨ ᱒᱐᱐᱑) ᱫᱚ ᱵᱟᱨ ᱫᱷᱟ, ᱑᱙᱘᱓ ᱨᱮ ᱟᱨ ᱦᱚᱸ ᱫᱚᱦᱲᱟ ᱑᱙᱙᱒ ᱠᱷᱚᱱ ᱑᱙᱙᱔ ᱫᱷᱟᱹᱨᱤᱡ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱨᱮᱰᱰᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱙᱗᱗, ᱑᱙᱘᱔, ᱑᱙᱘᱙, ᱑᱙᱙᱑, ᱑᱙᱙᱖ ᱟᱨ ᱑᱙᱙᱘ ᱨᱮ ᱛᱩᱨᱩᱭ ᱫᱷᱟᱣ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱱᱟ ᱾ ᱩᱱᱤ ᱫᱚ ᱢᱤᱫ ᱛᱟᱞᱢᱟ ᱠᱮᱵᱤᱱᱮᱴ ᱢᱚᱱᱪᱨᱤ ᱟᱨ ᱥᱟᱶᱪᱮ ᱟᱹᱰᱤ ᱜᱟᱱ ᱥᱚᱝᱥᱚᱫᱤᱭᱟᱹ ᱥᱚᱢᱤᱛᱤ ᱠᱚ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱙᱙᱙ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱦᱟᱨᱟᱣ ᱞᱮᱱᱟ ᱟᱨ ᱛᱟᱭᱚᱢ ᱛᱮᱫᱚ ᱞᱮᱛᱟᱲ ᱨᱟᱡᱽᱟᱹᱨᱤ ᱠᱟᱹᱢᱤ ᱠᱷᱚᱱ ᱫᱚᱭ ᱡᱤᱨᱟᱹᱣ ᱞᱮᱱᱟ ᱾

ᱡᱤᱭᱚᱱᱤ ᱟᱨ ᱨᱟᱡᱽᱟᱹᱨᱤ

ᱢᱤᱫ ᱡᱚᱢᱤᱫᱟᱨ ᱟᱜ ᱜᱷᱟᱨᱚᱸᱡᱽ ᱞᱟᱹᱜᱤᱫ ᱠᱩᱨᱱᱩᱞ ᱦᱚᱱᱚᱛ ᱨᱮᱱᱟᱜ ᱫᱩᱨᱚᱥᱛᱷ ᱟᱹᱛᱩ ᱞᱚᱫᱽᱫᱟᱜᱤᱨᱤ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱱ ᱾ ᱩᱱᱤ ᱫᱚ ᱱᱚᱫᱽᱭᱟᱞ ᱜᱽᱨᱟᱢ ᱯᱚᱧᱪᱟᱛ ᱨᱮ ᱨᱟᱡᱽᱟᱹᱨᱤ ᱨᱮ ᱟᱡᱟᱜ ᱫᱟᱣ ᱦᱟᱛᱟᱣ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱟᱨ ᱡᱟᱹᱛᱤᱭᱟᱹᱨᱤ ᱛᱷᱚᱠ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱮ ᱞᱟᱦᱟ ᱮᱱᱟ ᱾ ᱩᱱᱤ ᱫᱚ ᱠᱟᱱᱩᱱ ᱨᱮ ᱥᱚᱱᱮᱨ ᱮ ᱥᱟᱹᱛ ᱠᱮᱫ-ᱟ ᱾ ᱤᱠᱷᱟᱹᱱ ᱟᱡᱟᱜ ᱨᱟᱡᱽᱟᱹᱨᱤ ᱨᱮᱱᱟᱜ ᱦᱟᱢᱟᱞ ᱠᱟᱹᱢᱤ ᱠᱷᱟᱹᱛᱤᱨ ᱠᱟᱱᱩᱱ ᱪᱮᱛᱟᱱ ᱨᱮᱫᱚ ᱵᱟᱹᱲᱛᱤ ᱵᱟᱭ ᱫᱷᱮᱭᱟᱱ ᱫᱲᱮᱭᱟᱫ-ᱟ ᱾ ᱦᱚᱱᱚᱛ ᱨᱮᱱᱟᱜ ᱟᱹᱰᱤᱜᱟᱱ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱟᱡᱟᱜ ᱛᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱤᱠᱷᱟᱹᱱ ᱩᱱᱤ ᱫᱚ ᱢᱟᱨᱟᱝ ᱡᱤᱛᱠᱟᱹᱨ ᱩᱱ ᱡᱚᱦᱚᱜ ᱮ ᱧᱟᱢ ᱠᱮᱫ-ᱟ ᱛᱤᱱ ᱡᱚᱦᱚᱜ ᱩᱱᱤ ᱫᱚ ᱡᱤᱞᱞᱟ ᱯᱚᱨᱤᱥᱚᱫᱽ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱠᱚ ᱵᱟᱪᱷᱚᱱ ᱠᱮᱫᱮᱭᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱯᱟᱴᱤ ᱟᱨ ᱯᱚᱱᱚᱛ ᱥᱚᱨᱠᱟᱨ ᱵᱟᱱᱟᱨ ᱨᱮᱜᱮ ᱟᱹᱰᱤᱜᱟᱱ ᱛᱷᱟᱱᱚᱛ ᱮ ᱥᱟᱸᱵᱽᱲᱟᱣ ᱞᱮᱫ-ᱟ ᱾ ᱩᱱᱤ ᱫᱚ ᱨᱟᱡᱽᱟᱹᱨᱤ ᱨᱮ ᱱᱟᱯᱟᱭ ᱫᱟᱢᱟᱱ ᱦᱚᱲ ᱞᱮᱠᱟᱛᱮ ᱵᱷᱟᱹᱜᱤ ᱥᱟᱨᱦᱟᱣᱱᱟ ᱢᱮᱱᱟᱜ ᱛᱟᱭᱟ ᱾ ᱟᱡᱟᱜ ᱜᱩᱨ ᱛᱟᱭᱚᱢ ᱫᱚ ᱯᱚᱱᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱟᱡᱟᱜ ᱩᱱᱩᱭᱦᱟᱹᱨ ᱨᱮ "ᱠᱤᱥᱟᱱ ᱜᱷᱟᱴ" ᱠᱚ ᱵᱮᱱᱟᱣ ᱠᱮᱫ-ᱟ ᱾Peddayana, an article in Eenadu daily on 28 September 2009

ᱟᱯᱚᱱ ᱡᱤᱭᱚᱱ

ᱩᱱᱤᱭᱤᱡ ᱦᱚᱯᱚᱱ, ᱠᱳᱴᱞᱟ ᱡᱚᱭᱥᱩᱨᱭᱟ ᱯᱨᱚᱠᱟᱥᱚᱱ ᱨᱮᱰᱰᱤ ᱥᱚᱝᱥᱚᱫᱽ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱫᱚᱥᱟᱨ ᱠᱟᱹᱢᱤᱠᱛᱚ ᱞᱟᱹᱜᱤᱫ ᱫᱚ ᱠᱩᱨᱱᱩᱞ ᱥᱚᱝᱥᱚᱫᱤᱭᱟᱹ ᱴᱚᱴᱷᱟᱭ ᱧᱮᱞ ᱡᱚᱛᱚᱱ ᱠᱮᱫ-ᱟ ᱾

ᱛᱷᱟᱱᱚᱛ ᱥᱟᱸᱵᱽᱲᱟᱣ

᱑᱙᱕᱕-᱖᱑ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱾

ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱠᱚᱸᱜᱽᱨᱮᱥ ᱵᱤᱫᱷᱟᱭᱚᱠ ᱫᱚᱞ ᱾ 

᱑᱙᱕᱕-᱖᱑ ᱨᱮ ᱞᱳᱠ ᱞᱮᱠᱷᱟ ᱥᱚᱢᱤᱛᱤ ᱨᱤᱱᱤᱡ ᱥᱚᱦᱮᱛ ᱾ 

᱑᱙᱕᱙-᱖᱗ ᱨᱮ ᱡᱤᱞᱞᱟ ᱯᱚᱨᱤᱥᱚᱫᱽ, ᱠᱩᱨᱱᱩᱞ ᱨᱮᱱᱤᱡ ᱥᱚᱦᱮᱛ ᱾ 

᱑᱙᱖᱑-᱖᱒ ᱨᱮ ᱞᱳᱠ ᱞᱮᱠᱷᱟ ᱥᱚᱢᱤᱛᱤ ᱨᱮᱱᱩᱡ ᱯᱟᱨᱥᱮᱛ ᱾ 

᱑᱙᱖᱒-᱖᱔ ᱨᱮ (ᱤᱱᱫᱤᱨᱟ) [P.C.C. (I)], ᱟᱱᱫᱷᱨᱚ ᱯᱨᱚᱫᱮᱥ, ᱯᱨᱚᱫᱮᱥ ᱠᱚᱸᱜᱽᱨᱮᱥ ᱠᱚᱢᱤᱴᱤ ᱨᱤᱱᱤᱡ ᱥᱩᱛᱨᱮᱛ ᱾

᱑᱙᱖᱗-᱗᱒ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱵᱤᱫᱷᱟᱱ ᱯᱚᱨᱤᱥᱚᱫᱽ ᱨᱤᱱᱤᱡ ᱥᱚᱦᱮᱛ ᱾ 

᱑᱙᱖᱗-᱗᱑ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱢᱚᱱᱛᱨᱤ, ᱥᱚᱦᱚᱫᱤᱭᱟᱹ, ᱢᱟᱡᱚᱨ ᱤᱨᱤᱜᱮᱥᱳᱱ ᱟᱨ ᱯᱷᱟᱭᱱᱟᱱᱥ ᱾

᱑᱙᱗᱗ ᱨᱮ ᱖ ᱟᱹᱱᱤᱡ ᱞᱳᱠ ᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱᱟ ᱾

᱑᱙᱗᱗-᱘᱒ ᱨᱮ ᱠᱳᱢᱤᱴᱤ ᱳᱱ ᱮᱥᱴᱤᱢᱮᱴ ᱨᱤᱱᱤᱡ ᱥᱚᱦᱮᱛ ᱾ 

᱑᱙᱘᱐-᱘᱑ ᱨᱮ ᱯᱤ.ᱥᱤ.ᱥᱤ (ᱟᱭᱤ), ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱯᱟᱨᱥᱮᱛ ᱾

᱑᱙᱘᱐ ᱨᱮ ᱫᱚᱦᱲᱟ ᱛᱮ ᱗ ᱟᱹᱱᱤᱡ ᱞᱳᱠ ᱥᱚᱵᱷᱟ ᱞᱟᱹᱜᱤᱫ ᱵᱟᱪᱷᱚᱱ ᱮᱱᱟᱭ (ᱫᱚᱥᱟᱨ ᱠᱟᱹᱢᱤᱱᱟᱝ) 

᱑᱙᱘᱒-᱘᱓ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱾

᱑᱙᱘᱙ ᱨᱮ ᱙ ᱟᱱᱟᱜ ᱞᱳᱠ ᱥᱚᱵᱷᱟ ᱞᱟᱹᱜᱤᱫ ᱫᱚᱦᱲᱟ ᱛᱮ ᱵᱟᱪᱷᱚᱱ (ᱛᱮᱥᱟᱨ ᱠᱟᱹᱢᱤᱱᱟᱝ) ᱾

᱑᱙᱙᱑ ᱨᱮ ᱑᱐ ᱟᱱᱟᱜ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱫᱚᱦᱲᱟ ᱛᱮ ᱵᱟᱪᱷᱚᱱ (᱔ ᱟᱱᱟᱜ ᱠᱟᱹᱢᱤᱱᱟᱝ) ᱾ 

᱑᱙᱙᱑-᱙᱒ ᱨᱮ ᱠᱟᱱᱩᱱ, ᱱᱮᱭᱟᱭ ᱟᱨ ᱠᱚᱢᱯᱟᱱᱤ ᱠᱚ ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱠᱮᱵᱤᱱᱮᱴ ᱢᱚᱱᱛᱨᱤ ᱾ 

᱑᱙᱙᱒-᱙᱔ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱨᱮᱱᱤᱡ ᱥᱚᱦᱮᱛ ᱾

᱑᱙᱙᱒-᱙᱔ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ (ᱫᱚᱥᱟᱨ ᱠᱟᱹᱢᱤᱱᱟᱝ) 

᱑᱙᱙᱖ ᱨᱮ ᱫᱚᱦᱲᱟ ᱛᱮ ᱑᱑ ᱟᱹᱱᱤᱡ ᱞᱳᱠ ᱥᱚᱵᱷᱟ ᱞᱟᱹᱜᱤᱫ ᱵᱟᱪᱷᱚᱱ ᱮᱱᱟᱭ (᱕ ᱟᱱᱟᱜ ᱠᱟᱹᱢᱤᱱᱟᱝ) 

᱑᱙᱙᱖-᱙᱗ ᱨᱮ ᱥᱟᱜᱟᱲ ᱟᱨ ᱥᱟᱸᱜᱷᱟᱨ ᱠᱩᱢᱩᱴ ᱨᱮᱱᱤᱡ ᱥᱚᱦᱮᱛ ᱾

᱑᱙᱙᱘ ᱨᱮ ᱑᱒ ᱟᱱᱟᱜ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱟᱨ ᱦᱚᱸᱭ ᱵᱟᱪᱷᱚᱱ ᱮᱱᱟ (᱖ ᱟᱱᱟᱜ ᱠᱟᱹᱢᱤᱱᱟᱝ) 

᱑᱙᱙᱘-᱙᱙ ᱨᱮ ᱥᱟᱜᱟᱲ ᱟᱨ ᱥᱟᱸᱜᱷᱟᱨ ᱠᱩᱢᱩᱴ ᱨᱤᱱᱤᱡ ᱥᱚᱦᱮᱛ ᱾ 

ᱨᱩᱞᱥ ᱠᱩᱢᱩᱴ ᱨᱮᱱᱤᱡ ᱥᱚᱦᱮᱛ ᱾

ᱱᱟᱜᱟᱨᱤᱭᱟᱹ ᱞᱟᱦᱟᱱᱛᱤ ᱢᱚᱱᱛᱨᱤ ᱜᱟᱲ ᱨᱤᱱᱤᱡ ᱥᱚᱦᱮᱛ ᱟᱨ ᱫᱤᱥᱟᱹ ᱩᱫᱩᱜᱤᱭᱟᱹ ᱾ 

ᱥᱟᱹᱠᱷᱭᱟᱹᱛ